परिजनों को समझाया और 2 साल में करा दिए 30 नेत्रदान
मानवता की मिसाल... हमीदिया अस्पताल ने दो काउंसलर्स को किया तैनात
शहर में नेत्रदान को बढ़ावा देने जिला प्रशासन द्वारा ब्रेन डेड और गंभीर हालत वाले मरीजों के नेत्रदान के लिए काउंसलिंग का असर दिखने लगा है। प्रशासन ने हमीदिया अस्पताल में मरीजों के परिजनों की काउंसलिंग करने दो काउंसलर्स को तैनात किया है। दोनों काउंसलर्स ने बीते दो साल में 3 हजार व्यक्तियों के परिजनों की काउंसलिंग की है। इनमें से 30 ने काउंसलर्स के तर्कों से सहमत होकर नेत्रदान किया है। नेत्रदान को लेकर 24 घंटे 7 दिन कार्यरत काउंसलर्स की कहानी, कि आखिरी एक व्यक्ति की मौत के बाद वह किस तरह से मरीज के परिजनों को संबंधित के नेत्रदान के लिए सहमत करते हैं।
गुस्सा दूर कर बताया दृष्टिहीनों का दर्द
राजेंद्र सिंह ने बीफाॅर्मा, एमएससी बायोटेक्नोलॉजी और एमएसडब्लू की डिग्री हासिल की है। काउंसलिंग से पहले वह एक दवा दुकान पर बतौर फार्मासिस्ट काम करते थे। काउंसलिंग कर 20 नेत्रदान कराए। उन्होंने बताया कि -अस्पताल में भर्ती ब्रेन डेड पेशेंट का नेत्रदान कराने के लिए परिजनों की काउंसलिंग शुरू कर दी जाती है। मरीज के वेंटिलेटर पर शिफ्ट होने के समय उनसे बात करना मुश्किल घड़ी होती है। काउंसलिंग के दौरान परिजनों से भावनात्मक रूप से जुड़ने की कोशिश करते हैं। इलाज को लेकर परिजनों की नाराजगी दूर करते हैं। इसके बाद परिजनों के साथ दृष्टिहीनों की तकलीफ शेयर करते हैं। इस दौरान कुछ परिजन गुस्सा होते हैं। लेकिन, हम दो से चार दिन तक मरीज के परिजनों से बात करते रहते हैं। मरीज की मौत होने पर कुछ के परिजन नेत्रदान की सहमति देकर कार्निया दान करते हैं। हालांकि परिजनों का गुस्सा उस समय भी बढ़ जाता है, जब शव को मर्चूरी में शिफ्ट करने में देरी हो जाती है। ऐसे में मरीज के परिजनों में शामिल शांत स्वभाव के व्यक्ति को खोजकर, उसके मार्फत अपनी बात पहुंचाते हैं।
काउंसलिंग करते वक्त रखना पड़ता है धैर्य
काउंसलर फरहाना खान ने बताया-अस्पताल में बीते 7 साल से बतौर सोशल वर्कर काम कर रही हूं। अस्पताल प्रबंधन ने काउंसलिंग का जिम्मा सौंप दिया। ब्रेन डेड पेशेंट का नेत्रदान कराने परिजनों की काउंसलिंग में सबसे अहम बात धैर्य है। हम नेत्रदान के लिए परिजनाें को दृष्टिहीनों की तकलीफ के बारे में बताते हैं। बीते दो साल में 10 व्यक्तियों की काउंसलिंग कर उनका नेत्रदान कराया है।
फरहाना खान
राजेन्द्र सिंह
hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva